Werners far, Otto March hadde tegnet det tidligere , Olympiastadions forløper på samme sted. Werner March fikk i 1930 oppdraget med å tegne Det tyske sportforum som forberedelsene til lekene i 1936. Han ble på dette tidspunkt ansett som en dyktig representant for det såkalte Neues Bauen eller modernistiske (funksjonalistiske) stil. Etter at Adolf Hitler hadde kommet til makten i 1933 meldte March seg inn i NSDAP i håp om kunne få fullføre olympiaanlegget. Hitler engasjerte seg i byggeplanene og avgjorde at det skulle bli et stort anlegg, kalt Reichssportfeld. Det monumentale fortrengte den moderne stil og March lot seg styre av dette; glass ble erstattet med naturstein. Werner Marchs valg i perioden 1933 til 1945 heftet ved hans renomme etter avslutningen av den andre verdenskrigen.